23.2.2023
RO
Jurnalul Oficial al Uniunii Europene
L 58/1403 COMISIE PROIECTE-PILOT
CAPITOLUL PP 01 — CERCETARE ȘI INOVARE (continuare) PP 01 23
(continuare)
PP 01 23 04
(continuare) — integrarea armonioasă cu site-ul www.missingchildrenukraine.eu în 3 limbi (EN, UA, RU), inclusiv formularul de semnalare pentru (primirea de) cazuri noi și funcția de publicare a anunțurilor de căutare a unor copii sub forma unor afișe online privind cazurile transfrontaliere îngrijorătoare de copii dispăruți.
— crearea automată de afișe pentru anunțurile de căutare de copii în format tipărit.
În plus, în cadrul proiectului-pilot propus, vor fi dezvoltate alte două instrumente: — aplicații mobile private (pentru Android și iOS) care să înlesnească accesul la platforma de urmărire a copiilor dispăruți („Missing Children Tracker”) și controlul acesteia printr-un dispozitiv mobil, transmițând utilizatorilor autorizați ai organizațiilor de intervenție oficiale din întreaga Europă notificări directe de tip „push” despre incidente/actualizări privind cazurile de copii dispăruți care, pe baza informațiilor și/sau a rezultatului algoritmilor de corelare inteligentă ai platformei, s-ar putea afla în țările lor.
— un bot inteligent (bazat, și el, pe inteligența artificială) conceput special pentru platformele de comunicare socială prin care familiile ucrainene ar putea semnala cazuri noi de copii dispăruți.
În prezent, Facebook Messenger este principalul mijloc de comunicare utilizat de cetățenii ucraineni pentru a intra în contact cu organizația ucraineană de intervenție în cazurile de copii dispăruți.
Întregul proces de semnalare a unui caz se bazează doar pe schimbul de mesaje și este susținut de câțiva voluntari care au dificultăți în a gestiona întregul volum de informații despre cazurile de copii dispăruți primite prin intermediul Messenger.
Scopul acestui bot este de a automatiza întregul proces de semnalare a unei dispariții, de a cere și a obține răspunsuri la anumite întrebări într-un mod inteligent și de a introduce noi cazuri în baza de date, însoțite de toate dovezile disponibile (fotografii, acte etc.), lucru ce le va permite responsabililor de caz ucraineni să se concentreze pe gestionarea cazurilor în loc de introducerea și compararea datelor primite prin chat.
Proiectul-pilot propus nu numai că va avea un impact pozitiv imediat asupra crizei umanitare din Ucraina, dar poate și să creeze o bază pentru toate organizațiile ce se ocupă de copii dispăruți sub egida organizației „Missing Children Europe”, astfel încât acestea să fie pregătite pentru orice viitoare urgență multinațională de dimensiuni și de o natură asemănătoare.
În plus, procedurile și instrumentele de gestionare a cazurilor care urmează să fie stabilite pentru minorii neînsoțiți ucraineni în cadrul proiectului-pilot propus ar putea fi extinse cu ușurință în viitor la toți minorii neînsoțiți dispăruți în UE, deoarece știm că între 2018 și 2021 au dispărut peste 18 000 de minori și că tot mai mulți dintre aceștia sunt anunțați și în rețeaua 116000 (linia telefonică de urgență europeană pentru copiii dispăruți) în întreaga Europă.
Rezultatele acestui proiect-pilot pot fi de ajutor, în cazul unor evenimente similare, multor state membre și organizațiilor care caută copii refugiați dispăruți în întreaga Europă și, de asemenea, pot ajuta la punerea în legătură și protejarea copiilor și chiar a femeilor sau mamelor, anunțându-și periodic locul sigur sau locul în care se află.
Această aplicație va putea fi utilizată de mame sau femei și pentru a indica că sunt în siguranță.
1.
Acest proiect-pilot se poate baza pe succesul proiectului „ChildRescue”, care gestionează o bază de date specială a cazurilor de copii dispăruți (atât actuale, cât și trecute), păstrând informații și date detaliate pentru fiecare caz în parte, precum și pe un instrument inteligent capabil să clasifice (pe baza analizei datelor disponibile pentru fiecare caz actual și pe corelarea inteligentă cu cazurile anterioare cu ajutorul modelelor de învățare automată) dispariția unui copil, de exemplu, fuga/alungarea de acasă, răpirea de persoane ce nu fac parte din familie, răpirea de un membru al familiei, încălcarea drepturilor de încredințare, pierderea și dispariția involuntară.
Platforma ChildRescue poate fi personalizată, îmbunătățită și modernizată pentru a putea gestiona cazurile de copii dispăruți ca urmare a războiului din Ucraina.